หุ้น14ก.พ.ปิดลบ10.99จุด
หุ้นปิดตลาดที่ระดับ 1,106.41 จุด ลดลง 10.99 จุด หรือ 0.98% มูลค่าการซื้อขาย 41,964.96 ล้านบาท
14 ก.พ. 2555

หุ้นปิดตลาดที่ระดับ 1,106.41 จุด ลดลง 10.99 จุด หรือ 0.98% มูลค่าการซื้อขาย 41,964.96 ล้านบาท 




ตลาดหุ้นวันที่ 14 ก.พ. ดัชนีมีการผันผวน ในภาคเช้าขึ้นทดสอบระดับ 1,121.7 จุด แต่ในภาคบ่ายปรับตัวลดลงแรง จากหลายปัจจัยลบเข้ามา ส่งผลให้ปิดตลาดที่ระดับ 1,106.41 จุด ลดลง 10.99 จุด หรือ 0.98% มูลค่าการซื้อขาย 41,964.96 ล้านบาท 
5 อันดับหุ้นที่มีการซื้อขายสูงสุด
1.IVL ปิดที่ 38.25 บาท ลดลง 1 บาท หรือ 2.55% มูลค่าการซื้อขาย 2,717 ล้านบาท 2.KBANK ปิดที่ 139 บาท เพิ่มขึ้น 4 บาท หรือ 2.96% มูลค่าการซื้อขาย 2,566  ล้านบาท 3.PTT ปิดที่ 338 บาท ลดลง 8 บาท หรือ 2.31% มูลค่าการซื้อขาย 2,467  ล้านบาท 4.BANPU ปิดที่ 628 บาท ลดลง 10  บาท หรือ 1.57% มูลค่าการซื้อขาย 2,442 ล้านบาท 5.KTB ปิดที่  16.60 บาท เพิ่มขึ้น 0.40 บาท หรือ 2.35% มูลค่าการซื้อขาย 2,017 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ บล.โนมูระ พัฒนสิน  กล่าวว่า ดัชนีในช่วงบ่ายปรับตัวลดลงเกิดจาก 3 ปัจจัยลบ คือ ตอบรับข่าววางระเบิดสุขุมวิท 71  แรงขายในหุ้นกลุ่มพลังงานและปิโตรเคมีน่าจะมาจากกลุ่มผู้ลงทุนต่างชาติ และสถานการณ์ในยุโรป ซึ่งสถาบันจัดอันดับเครดิตมีแนวโน้มจะหั่นเครดิตลงอีก  ปัจจัยต่างประเทศนั้นเป็นเรื่องที่รับรู้มาก่อนแต่ปัจจัยในประเทศกรณีวางระเบิดนั้นคงต้องติดตามว่าเป็นการก่อการร้ายจริงหรือไม่ ดังนั้นโอกาสดัชนีหุ้นมีโอกาสอ่อนตัวได้อีก มองแนวรับที่ 1,120-1,122 จุด